In en om die huis: Spesery ringkoek
2 Ekstra-groot eiers 160g (200ml) suiker 250ml olie 200ml appelmoes (gebruik die hele blik) 180g (375ml) koekmeelblom 5ml fyn kaneel 3ml gemengde speserye 3ml fyn naeltjies 3ml neutmuskaat 1ml sout 5ml koeksoda
Voorverhit die oond tot 180°C. Smeer ‘n 23cm-ringpan met margarien. Klits die eiers tot goed gemeng. Voeg die suiker lepel vir lepel by en klits tot lig en dik. Voeg die olie stadig by en klits goed. Voeg Appelmoes by. Sif die droë bestanddele twee maal saam. Voeg by die eiermengsel en meng goed. Skep uit in die voorbereide pan Bak 40 – 60 minute lank of tot heeltemal gaar (Laat afkoel)
100g (125ml) sagte bruin suiker 125ml vars room 40g (50ml) margarien +/- 100ml gesifte versiersuiker Gepakte neute vir versiering
Verhit die bruin suiker, room en margarien saam oor lae hitte tot kookpunt. Kook dit 15minute baie stadig sonder deksel. Haal van stoof af en roer versiersuiker by. Roer baie goed tot sonder enige klonte. Gooi warm oor koek. Strooi gepakte neuter oor.